ਪੁਲਿਸ ਮੁਤਾਬਕ, ਮੁਕੇਸ਼ ਅੰਬਾਨੀ ਦੇ ਘਰ ਐਂਟੀਲੀਆ ਦੇ ਸੁਰੱਖਿਆ ਸਟਾਫ਼ ਨੇ ਇੱਕ ਐੱਸਯੂਵੀ ਸਕੌਰਪੀਓ 25 ਫ਼ਰਵਰੀ ਨੂੰ ਘਰ ਦੇ ਨੇੜੇ ਦੇਖੀ ਤੇ ਇਤਲਾਹ ਦਿੱਤੀ

ਕੁਝ ਦਿਨ ਬਾਅਦ ਗੱਡੀ ਦੇ ਕਥਿਤ ਮਾਲਕ ਦੀ ਲਾਸ਼ ਦੇਸ ਦੀ ਵਿੱਤੀ ਰਾਜਧਾਨੀ ਨੇੜੇ ਸਮੁੰਦਰ ਵਿੱਚੋਂ ਮਿਲੀ ਅਤੇ ਮਰੇ ਹੋਏ ਵਿਅਕਤੀ ਦੇ ਜਾਣਕਾਰ ਇੱਕ ਪੁਲਿਸ ਅਧਿਕਾਰੀ ਨੂੰ ਹਿਰਾਸਤ ਵਿੱਚ ਲਿਆ ਗਿਆ।

ਫ਼ੈਡਰਲ ਜਾਸੂਸ ਹੁਣ ਇਸ ਗੁੱਥੀ ਨੂੰ ਸੁਲਝਾਉਣ ਲਈ ਤਫ਼ਤੀਸ਼ ਕਰ ਰਹੇ ਹਨ, ਜੋ ਕਿ ਬਹੁਤ ਹੀ ਤੇਜ਼ੀ ਨਾਲ ਇੱਕ ਗੁੰਝਲਦਾਰ ਮਸਲਾ ਬਣ ਗਿਆ ਅਤੇ ਜਿਸ ਬਾਰੇ ਬਹੁਤ ਸਾਰੇ ਸਵਾਲਾਂ ਦੇ ਜਵਾਬ ਨਹੀਂ ਹਨ। 

ਇਹ ਵੀ ਪੜ੍ਹੋ-

ਇਹ ਸਭ ਸ਼ੁਰੂ ਕਿਵੇਂ ਹੋਇਆ?

ਪੁਲਿਸ ਮੁਤਾਬਕ, ਮੁਕੇਸ਼ ਅੰਬਾਨੀ ਦੇ 27 ਮੰਜ਼ਿਲਾ ਘਰ ਐਂਟੀਲੀਆ ਦੇ ਸੁਰੱਖਿਆ ਸਟਾਫ਼ ਨੇ ਇੱਕ ਹਰੇ ਰੰਗ ਦੀ ਐੱਸਯੂਵੀ ਸਕੌਰਪੀਓ 25 ਫ਼ਰਵਰੀ ਨੂੰ ਘਰ ਦੇ ਨੇੜੇ ਦੇਖੀ ਅਤੇ ਇਸ ਬਾਰੇ ਇਤਲਾਹ ਦਿੱਤੀ। 

ਪੁਲਿਸ ਬੰਬ ਨਸ਼ਟ ਕਰਨ ਵਾਲੇ ਮਾਹਰਾਂ ਸਮੇਤ ਉੱਥੇ ਪਹੁੰਚੀ, ਇਲਾਕੇ ਨੂੰ ਸੁਰੱਖਿਅਤ ਕੀਤਾ ਅਤੇ ਖ਼ਾਲੀ ਵਾਹਨ ਦੀ ਜਾਂਚ ਕੀਤੀ। 

ਗੱਡੀ ਦੇ ਅੰਦਰ ਉਨ੍ਹਾਂ ਨੂੰ 20 ਜੇਲੇਗਨਾਈਟ ਦੀਆਂ 20 ਸਟਿਕਸ ਮਿਲੀਆਂ ਸਨ, ਜਿਨ੍ਹਾਂ ਨੂੰ ਸਵੀਡਿਸ਼ ਕੈਮਿਸਟ ਐਲਫ਼ਰਡ ਨੋਬਲ ਵਲੋਂ ਖੋਜਿਆ ਗਿਆ ਸੀ। ਇਹ ਇੱਕ ਸਸਤਾ ਵਿਸਫ਼ੋਟਕ ਹੈ ਜੋ ਬਗ਼ੈਰ ਡੇਟੋਨੇਟਰ (ਬਾਰੂਦ ਦਾ ਧਮਾਕਾ ਕਰਨ ਵਾਲਾ ਉਪਕਰਣ) ਦੇ ਫ਼ੱਟਦਾ ਨਹੀਂ। 

ਵਿਸਫੋਟਕ ਨਾਲ ਭਰੀ ਇਹ ਗੱਡੀ ਅੰਬਾਨੀ ਦੇ ਘਰ ਦੇ ਬਾਹਰ ਮਿਲੀ ਸੀ

ਸਟਿਕਸ ਖੁੱਲ੍ਹੀਆਂ ਸਨ ਅਤੇ ਆਪਸ ਵਿੱਚ ਜੁੜੀਆਂ ਹੋਈਆਂ ਨਹੀਂ ਸਨ ਅਤੇ ਨਾ ਹੀ ਕਿਸੇ ਉਪਕਰਣ ਨਾਲ ਜੁੜੀਆਂ ਸਨ। 

ਇੱਕ ਧਮਾਕਾ ਮਾਹਰ ਨੇ ਇੰਡੀਆ ਟੂਡੇ ਨੂੰ ਦੱਸਿਆ ਕਿ ਜੇਕਰ ਇਨ੍ਹਾਂ ਵਿਸਫ਼ੋਟਕਾਂ ਦਾ ਧਮਾਕਾ ਕੀਤਾ ਜਾਂਦਾ ਤਾਂ ਇਹ ਕਾਰ ਨੂੰ ਉਡਾਉਣ ਲਈ ਕਾਫ਼ੀ ਸਨ। 

ਇਸ ਕਾਰ ਵਿੱਚੋਂ ਮੁਕੇਸ਼ ਅੰਬਾਨੀ ਦੀ ਪਤਨੀ ਨੀਤਾ ਅੰਬਾਨੀ ਨੂੰ ਪੰਜ ਵਾਹਨ ਰਜ਼ਿਸਟਰੇਸ਼ਨ ਪਲੇਟਾਂ ਅਤੇ ਇੱਕ ਛਪਿਆ ਹੋਇਆ ਨੋਟ (ਸੁਨੇਹਾ) ਵੀ ਮਿਲਿਆ। 

ਇਸ ਨੋਟ ਵਿੱਚ ਕਿਹਾ ਗਿਆ ਹੈ ਕਿ, "ਇਹ ਟਰੇਲਰ ਹੈ, ਪਰ ਅਗਲੀ ਵਾਰ ਅਸੀਂ ਸਾਰਿਆਂ ਨੂੰ (ਵਿਸਫ਼ੋਟਕਾਂ ਨੂੰ) ਆਪਸ ਵਿੱਚ ਜੋੜਾਂਗੇ ਅਤੇ ਆਵਾਂਗੇ। ਅਸੀਂ ਤੁਹਾਡੇ ਸਾਰੇ ਪਰਿਵਾਰ ਨੂੰ ਉਡਾਉਣ ਦੇ ਪ੍ਰਬੰਧ ਕਰ ਲਏ ਹਨ।" 

ਮੁਕੇਸ਼ ਅੰਬਾਨੀ ਜੋ ਕਿ ਰਿਲਾਇੰਸ ਇੰਡਸਟਰੀਜ਼ ਦੇ ਚੇਅਰਮੈਨ ਹਨ, ਉਹ ਅੰਦਾਜਨ 7600 ਕਰੋੜ ਦੀ ਜਾਇਦਾਦ ਦੇ ਮਾਲਕ ਹਨ। 

ਉਨ੍ਹਾਂ ਦੇ ਗਰੁੱਪ ਦਾ ਮੁੱਖ ਕਾਰੋਬਾਰ ਤੇਲ ਸੋਧਨ ਦਾ ਹੈ ਪਰ ਉਨ੍ਹਾਂ ਦਾ ਪਰਚੂਨ ਅਤੇ ਟੈਲੀਕਾਮ ਸਮੇਤ ਹੋਰ ਖੇਤਰਾਂ ਵਿੱਚ ਵੀ ਅਹਿਮ ਨਿਵੇਸ਼ ਹੈ। 

ਅਸੀਂ ਅੰਬਾਨੀ ਦੇ ਘਰ ਨੇੜੇ ਛੱਡੀ ਗਈ ਗੱਡੀ ਬਾਰੇ ਕੀ ਜਾਣਦੇ ਹਾਂ?

ਮੁੰਬਈ ਪੁਲਿਸ ਨੇ ਰਾਤ ਜਿਸ ਸਮੇਂ ਤੋਂ ਕਾਰਮਾਈਕਲ ਰੋਡ 'ਤੇ ਅੰਬਾਨੀ ਦੇ ਘਰ ਦੇ ਬਾਹਰ ਰਹੱਸਮਈ ਗੱਡੀ ਦੇਖੀ ਗਈ ਸੀ, ਉਸ ਸਮੇਂ ਤੋਂ ਸੀਸੀਟੀਵੀ ਕੈਮਰਿਆਂ ਦੀ ਫੁਟੇਜ ਦੀ ਛਾਣਬੀਣ ਕੀਤੀ। 

ਇਹ ਪੂਰੀ ਤਰ੍ਹਾਂ ਰਿਹਾਇਸ਼ੀ ਇਲਾਕਾ ਹੈ ਜਿਸ ਵਿੱਚ ਵੱਡੀਆਂ ਇਮਾਰਤਾਂ ਅਤੇ ਬੰਗਲੇ ਹਨ। 

ਮੁਕੇਸ਼ ਅੰਬਾਨੀ ਨੂੰ ਨਿਸ਼ਾਨਾ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਏਸ਼ੀਆ ਦੇ ਸਭ ਤੋਂ ਅਮੀਰ ਸ਼ਖ਼ਸ ਮੁਕੇਸ਼ ਅੰਬਾਨੀ ਦੇ ਘਰ ਬਾਹਰ 'ਬੰਬ ਦੀ ਦਹਿਸ਼ਤ' ਦਾ ਪੂਰਾ ਮਾਮਲਾ